朱觀 (嘉靖進士)

朱觀，字顒伯，號筆峰，南直隶苏州府崑山縣人，民籍。明朝政治人物。

生平 
治《易經》，行五，由國子生中式正德二年（1507年）丁卯科應天府鄉試第一百九名舉人，年四十歲中式嘉靖二年（1523年）癸未科會試第二百十一名，第三甲第十五名進士。授江西吉安府推官，七年正月选授云南道試监察御史，上言光禄寺给养鹰犬虫蚁诸物，日费菽粟肉食，请一切减省。又以言事忤旨，廷杖二十。九年巡按陕西。十四年四月升福建按察司副使，十五年丁父憂。历官河南布政使《昆山县志》：朱观字顒伯，由进士授吉安府推官，强毅明敏，郡有杀人而匿其主名者，狱久不决，观乃祷于城隍神而宿于庙，梦一人体無完肤者卧于前，因诘之曰：周身刑宪其周宪乎！遂惊而觉，迟明讯狱，杀人者果周宪也。盖宪与其妻通，故相与杀其夫耳。上官奇之，类此者凡八事，遂得旌异。擢监察御史，疏放鹰犬，疏清光禄积弊，又以言事忤旨，廷杖二十。既而巡按陕西，风裁廪然，贪墨吏解印绶去者，凡若干人。奏筑花马池至横城堡边墙一百六十馀里，大有功于西陲陕中，仕宦者至今称之。历官河南布政使。。

家族 
曾祖朱顯。祖父朱珍。伯父朱萱，景泰進士、大理寺評事；父朱苓（1453年-1536年），自號湖西小隱，壽官，封文林郎吉安府推官王同祖《明故封文林郎吉安府推官小隱朱公墓誌銘》：公姓朱，諱苓，字用之，世为崑山人。曾祖考諱某，妣某氏；祖考諱某，妣殷氏；考諱某，號耕樂翁，先妣鄒氏，繼吴氏，妣黄氏。耕樂翁生丈夫子七人，公居第六。翁善教子，芹以丁卯貢士授永康教諭，萱以甲辰進士任大理評事。。母馮氏，贈太孺人；继母陳氏。具庆下。兄韶、鼎、鼐、謙、弟颐、節、艮、蒙、益、震。

 参考资料 

Category:昆山人
Category:朱姓
Category:明朝吉安府推官
Category:明朝雲南道監察御史
Category:明朝福建按察司副使
Category:明朝河南布政使